NOT 2017 vrisovanje

**START** Ali Baba je med sekanjem dreves naletel na skupino 40 razbojnikov, ki so se odpravljali v skrivno jamo, v katero lahko vstopiš le z geslom “Sezam, odpri se”. Jama je na koordinatah x=95.522 km, y=467.075 km, kjer stoji tudi start. Iz jame izstopiš z geslom “Sezam, zapri se”.

**KT1** Abdul je nekoliko bolj moderen od ostalih razbojnikov, ker uporablja ročno uro. Šestindvajsetega decembra ob 16.30 stoji na koti 412 (68,95). Uro ima obrnjeno tako, da ve kje je jug, veliki urni kazalec pa kaže proti Ahmedu, ki je od njega oddaljen 2,3425 km in stoji na KT1.

**KT2** Ali Baba je imel brata Cassima, ki ga je prisilil, da mu je izdal pozicijo jame. V svoji pohlepnosti je pozabil geslo za izhod, zato so ga razbojniki ujeli. Abas in Adi sta ga prijela za roke in noge in začela vleči. Pred tem mu je Hasan na hrbet narisal zemljevid in mu prerezal vrat. Na zemljevidu na njegovem hrbtu so se zaradi vlečenja v smeri sever-jug dolžine kvadrantov podaljšale za 8 mm, v smeri vzhod-zahod pa se je zemljevid skrčil za 10%. Na tem zemljevidu je KT2 od zapuščenega rudnika (68, 95) oddaljen 4,89 cm, v smeri 312,93˚.

**KT3** Ali Baba je odkril truplo in se odločil, da bo truplo zakopala Cassimova sužnja Morgiana. Najela je krojača Jožeta, ki je Cassimovo truplo zakopal namesto nje na vrtu njegove hiše (na modernem zemljevidu ni vrisana), ki je od srednjega meridiana 5. cone oddaljenem 32,78 km zahodneje, od ekvatorja pa 5096,93 km. Tukaj se danes nahaja KT3.

**KT4** Seveda imajo razbojniki tudi uradnega prevoznika, Aladina, ki se vozi samo z letečo preprogo. Na koti 385 (67,98) pobere Ajmala in z njim okoli trigonometrične točke 429 (67,98), kroži v nasprotni smeri urinega kazalca, s hitrostjo 360 km/h, po krožnici s polmerom 550 m. Po 3,22 min ga odloži pri Amalu, ki stoji na KT4.

**KT5** Fahim stoji na trigonometru 458 (67,96) in poskuša na čaj povabiti Farouka, ki stoji na 310 m n.v. Vidi ga pod kotom 32,8° in pod naklonom 4,12°. Farouk stoji na KT5.

**KT6** Ko je iz jame izginilo truplo, so razbojniki spoznali, da obstaja še ena oseba, ki pozna skrivnost njihove jame. Odločili so se, da se zberejo. Aman je bil pri cerkvi sv. Urh (68,99), Amar pri sv. Lenartu (69,98), Amir pa pri cerkvi v kvadrantu 70,99. Vsi so hkrati pozvonili na cerkvene zvonove, njihovo zvonjenje se je hkrati slišalo na KT6.

**KT7** Asim se je peš odpravil do zborovanja (kjer stoji tudi KT7). Živel je pri najbolj vzhodnem verskem znamenju (70,98). Po cesti je šel proti zahodu, mimo vodohrana, na naslednjem ostrem ovinku pa je zavil na slabši kolovoz. Šel je mimo dveh križišč in pri tem držal smer proti zahodu, na naslednjem križišču pa zavil na severozahod. Nadaljeval je mimo cerkve in na križišču zavil proti severovzhodu. Zborovanje, ki se je že začelo, je potekalo na severni strani 2. kozolca, ki ga je videl na svoji levi strani.

**KT8** Azam, eden od razbojnikov, je našel hišo Ali Babe in jo označil s križcem. Morgiana je opazila razliko in je tudi vsem hišam narisala križce, zato razbojniki niso mogli najti hiše. Sudein je Azama za kazen ubil na KT8, ki je na zemljevidu v merilu 1:42 000 od Marenčka 415 (69,97) oddaljena 9,9 mm in od trigonometrične točke 410 (70,96) oddaljena 2,6 cm. KT se nahaja na južnem presečišču.

**KT9** Zaradi neuspehov razbojnikov pri iskanju Ali Babe, se je Sudein odločil, da ga bo poiskal sam. V hišo Ali Babe je vstopil v preobleki prodajalca olja, vendar ga je Morgiana spet spregledala. Pregnala je Sudeina, ki je zbežal in se zatekel v svojo varno hišo (KT10, hiša na modernem zemljevidu ni vrisana). Do nje je prišel od vodne črpalke (68,96), od koder je šel 0,83 km v smeri 84˚, nato za 0,6375 km v smeri 5208,9t in še za 0,9075 km v smeri 96,7g. V zameno za njene usluge je Ali Baba Morgiano osvobodil.

**KT10** Na nasprotni strani Zemlje od kote 344 (70,96), se Sinbad premakne za 0,82 km v smeri 53˚ ter se tako nahaja na nasprotni strani Zemlje od hiše Ali Babe (KT11, na modernem zemljevidu ni vrisana).

**KT11** Ali Baba se je čutil še vedno dolžnega Morgiani, zato jo je Cidu obljubil v zakon. Zaročenca sta Morgianinim staršem vabilo na svojo poroko poslala s papirnatim letalom z Ježe (69,94). Letalce je poletelo vetrom, ki piha s hitrostjo 60 km/h v smeri 286°. Preden je doseglo Morgianine starše(KT11) je letelo 1 min in 54 s.